
Instalashon direktiva nobo di Kiwanis 


/dabboussimotors 


Kiwanis Club of Kralendijk Bonaire (KCKB) a kumpli promé lustro promé di òktober, e organisashon internasho- 
nal, Kiwanis International, ta kuminsá su aña kiwanístiko nobo rònt mundu. Den e kuadro akí, KCKB a selebrá su 
di sinku instalashon di direktiva djasabra 24 di sèptèmber pa e aña kiwanístiko 2022-2023. 


Ekonomia 
di 
Boneiru 
a baha 
Página 2 


OM ke kita 250.000 dòler 
fOr di Balfran 


Multiservicio Duarte BV 


ta buska 
2 auto-monteur 


-mester tin 2 aña di eksperensia 


Pa mas inf. tel. 786-1617 


JOSAN Bonaire N.V. 


ta buska 
1 elektrishèn - 1 pintor 
- 1 lasdó 


Pa mas inf. tel. 717-7672 


JOSAN Bonaire N.V. 


ta buska 
-10 metselaar 
- 6 timmerman 


Pa mas inf. tel. 717-7672 


PA PREVENI AWASERU 


Fundashon Konsulta Pa Grandinan Boneiru ta partisipá ku e 
aktividat selebrashon Dia Internashonal di Grandinan na Plasa 
Chicu Goeloe, ta tuma lugá awor na 
SOHO Klup Chines 
(na man drechi ora ku pasa La Sonrisa Ballpark, edifisio blou) 
Esaki pa preveni ku awaseru por stroba e aktividat 
Korda buska bo karchi di entrada serka representantenan di 
organisashon 60+ Orkidia, Rekresaroyo Tera Korá, Grasioso 
Uni, Antriol Avanti i Kurason Kontentu. 


Presentá bo karchi, risibi bòn, partisipá i gosa di e ambiente. 

KRALENDIJK – Eko- 
nomia di Boneiru a baha ku 
8,4 porshento na 2020. Esa- 
ki ta e bahada di mas grandi 
for di komienso di e seri akí 
na 2012. Na Sint Eustatius 
i Saba, e bbp a baha ku re- 
spektivamente 25,9 porsh- 
ento i 6,3 porshento. 
Ofisina Sentral di Statis- 
tik, CBS, ta informá tokan- 
te esaki a base di sifra nobo. 


Boneiru 
E bbp den preis real na 
Boneiru, kompará ku Saba i 
St. Eustatius, ta esun di mas 
grandi, ku 505 mion dòler 
den 2020, siguí pa Sint Eu- 
statius ku 89 mion dòler. 
E bbp di preisnan real na 
Saba tabata 44 mion dòler 
na 2020. 
Prinsipalmente horeca, 
kultura i rekreashon na 
Boneiru, a risibí gòlpi mas 
duru pa motibu di prohi- 
bishon di entrada. E balor 
agregá di horeca a baha ku 


53,5 porshento debí na e 
falta konsiderabel di turista 
ku ta drenta. 
Na Boneiru e frontera ta- 
bata será pa turista for di 14 
di mart 2020. Dia 2 di yüli 
2020 e promé avion for di 
Oropa a bolbe baha na Bo- 
neiru. Pa otro pais, e fron- 
tera tabata será mas largu. 
Pa e motibu akí e kantidat 
di bishitante a baha ku kasi 
60 porshento na 2020. 
Turismo krusero tambe 
a paralisá for di mitar di 
mart. E kantidat di pasa- 
hero krusero a baha konsid- 
erabel ku 60 porshento den 
2020. Horeca pa un gran 
parti di aña tabata habrí pa 
komunidat lokal. 
E prohibishon di entrada 
a sòru tambe pa un bahada 
grandi den sektor di kul- 
tura, deporte i rekreashon. 
E balor agregá a baha ku 
43,1 porshento. Den sek- 
tor di rekreashon, e bahada 
tabata mas grandi bou di 


skolnan di sambuyá i ka- 
sino. 
Den ramo di negoshi di 
transporte, informashon i 
komunikashon, e situashon 
ta miksto. Bou di taksista, 
kompanianan ku ta hür 
boto i otro kompanianan di 
transporte, e balor agregá 
a baha konsiderablemente, 
miéntras ku kompanianan 
di telekomunikashon i IT, a 
presta bon. E balor agregá 
di e ramo di negoshi di 
transporte, informashon i 
komunikashon, a baha ku 
7,5 porshento. 


Komersio situashon ta 
miksto 


Establesimentu ku ta 
bende material di konstruk- 
shon i tambe supermerka- 
donan a presta bon, kontrali 
na otro área di komersio 
manera hoyeria, tienda di 
regalo ku ta mas dependi- 
ente di e entrada di turismo 
ku sí a sufri un bahada. E 
balor agregá di komersio, a 
baha ku un 5,5 porshento. 
Tin 
tambe 
industria 
na Boneiru di kua e balor 
agregá a subi na 2020. E 
balor agregá den konstruk- 
shon a subi ku un 8,5 por- 
shento. Den sektor di edu- 
kashon tabatin un subida 
di 4,8 porshento pa motibu 
di oumento di alumno den 
edukashon primario i tam- 
be sekundario. Den mane- 
ho públiko, 3,2 porshento, 
tabatin un subida debí na e 
kantidat di kupo di trabou 
ku a subi kompará ku aña 
2019. 
E balor agregá di e sek- 
tor di kuido a subi ku 2,1 
porshento pa motibu di 
èkstra entrada risibí dor di 
kuido relashoná ku Covid. 


Sint Eustatius 
E bahada ekonómiko 
fuerte di 25,9 porshento 
na Sint Eustatius, ta debí 
na prinsipalmente algun 
kompania grandi riba e 
isla. E kompanianan akí ta 
produsí prinsipalmente pa 
eksportashon i ta dependé 
di desaroyo regional di e 
sektor di petroli. Debí na 
e pandemia di Corona, no 
tabatin petishon pa krudo i 
tampoko almasenamentu di 
krudo den region. 


Na Sint Eustatius tambe 
tabatin prohibishon di en- 
trada na 2020. E turismo ku 
ta drenta via avion, a baha 
ku kasi un 70 porshento i 
tabatin komo konsekuen- 
sia un bahada den e balor 
agregá di e industria ho- 
telero i e sektor di kultura i 
rekreashon. 
Esaki ta e di tres aña 
konsekutivo ku e bbp di 
Sint Eustatius ta baha. Den 
komparashon ku 2017, e 
volúmen di e bbp di Sint 
Eustatius a baha ku un 
40,1% na 2022 i di 142 
mion dòler pa 85 mion 
dòler, na preisnan di 2017. 
Esaki tin diferente motibu. 
Na 2018 orkan Irma a kou- 
sa daño grandi na e isla. Na 
2019 desaroyo regional den 


e sektor petrolero a afektá 
vários kompania grandi 
gravemente i konsekuent- 
emente e oferta pa almase- 
namentu di petroli a baha i 
na 2020 e pandemia di Co- 
rona a presentá. 
Ounke ku negoshi ku pa 
gran parti ta dependé di e 
oferta pa petroli den region 
tin influensia grandi riba 
e bbp, e tin un influensia 
limitá riba e entrada nasho- 
nal. No ta konta ganashi 
di e negoshinan akí den e 
entrada nashonal, dor ku e 
negoshinan akí ta pertenesé 
kompletamente na akshoni- 
sta estranhero. E negoshi- 
nan aki ta kontribuí prinsi- 
palmente na entrada laboral 
riba e isla. 


Saba 
E balor agregá den ho- 
reca, kultura i sektor di 
rekreashon, a baha pa mo- 
tibu ku turista no por a bini 
Saba debí na e pandemia di 
Corona. E kantidat di pasa- 
hero via avion i barku, tam- 
be fèri, a baha na Saba ku 
un 70 porshento na 2020. 
Tambe tabata hür ménos 
kamber na studiante. 
Por lo tantu e bbp di 
Saba a kai ku un 6,3% na 
volúmen. E mayor bahada 
for di inisio di e seri na 
2012. 


Ku algu mas ku 8 porshento na 2020 
Ekonomia di Boneiru 
a baha 

Mi gusta mal tempu. Pa stra- 
ño ku e ta zona, pa ami no 
tin nada mas dushi ku sku- 
cha bos i mira welek. E po- 
der di naturalesa durante un 
tormenta ta fasiná mi. No ta 
algu di aworakí. Fo’i chikí mi 
tabata gusta mal tempu. Ora 
muchanan di mi edat tabata 
buska kaminda pa skonde 
pa mal tempu, ami tabata 
buska manera pa bai pafó. 
Pa asina sinti e efektonan di 
e mal tempu mas mihó. 
**** 
Despues a bira ku ora tin 
maltempu òf djis un tiki 
áwaseru kai, mi mama no 
tabata pèrdè mi fo’i bista. 
Stroba mi di ‘hui’ bai pafó. 
Mi tabata keda wak fo’i ben- 
tana pa oranan largu, ku mi- 
rada penetrante mi a trata 
pa no pèrdè ni un minüt di e 
bunitesa di un mal tempu. E 
tabata algu remarkabel den 
nos famia i na dado momen- 
tu e adultonan den mi famia 
a kuminsá bisa ku mi mirada 
ta trèk bos. 
**** 
Mi tabatin 7 aña i huntu ku 
mi 3 rumannan nos a bai 
keda drumi na kas di mi wela 
i welo. E anochi aki tabatin 
mal tempu. Bientu i áwa- 
seru hopi duru, pues e tipo 
di anochi ku ami gusta. Mi 
ta kòrda kon mi wela tabata 
grita: “Tapa tur spil.” Mi ru- 
mannan tabata kore rònt kas 
ku laken den man buskando 
spil pa tapa. Tabata nèt un 
bon chèns pa kita fo’i bista 
di tur hende. Ami a sali fo’i 
kas i bai sinta bou di palu di 
mango den kura. Te ku awe 
mi ta kòrda e zonido di bien- 
tu miéntras e tabata sakudí 
e takinan i blachinan. Aunke 
mi tabata pafó mi no a sinti 
miedu. Hustamente mi taba- 
tin un sentimentu di protek- 
shon bou di e palu grandi i 
imponente aki. Kisas ta mi 
ignoransia di mucha chikí. 
**** 
Straño ta ku ainda mi ta sali 
pafó ora áwaseru kai. Mi yu 
hòmber ta fasiná pa maltem- 
pu, huntu nos ta sinta wak 
video di orkan riba ‘youtube’. 
Mi ta trata na splik’e e peli- 
ger tambe, ku naturalesa por 
kosta asta bida di hende si 
no tuma sierto prekoushon. 
Mi ta prohibié na bai pafó 
ora tin bientu duru. E, na su 
turno ta hòrta shòt i bai pafó 
tòg. E gusta sinta wak áwa- 
seru. Ku un mirada asina 
penetrante ku mi a kuminsá 
teme p’e no trèk welek. 
**** 


KRALENDIJK- Mini- 
sterio Públiko (OM) a i- 
nisiá un kaso kontra Sylvio 
B. propietario di Balfran 
N.V. pa deprivá 250.000 
dòler. Segun lei B. a bene- 
fisiá a base di un echo kas- 
tigabel pues awor mester 
kita e montante supstansial 
aki for di dje. Promé, lo tin 
interkambio por eskrito en- 
tre e huristanan i despues 
Korte den Promé Instansia 


lo atendé e kaso aki i bin ku 
un desishon. 


E situashon 
Riba 9 di dezèmber 2020 
Korte den Promé Instansia 
a kondená B. na un kastigu 
di prizòn kompletamente 
kondishonal di 1 aña i kas- 
tigu di trabou di 200 ora. 
Tambe e mester paga un 
but di 30.000 dòler i 27.931 
dòler na daño i perhuisio. 


Esaki pa e echo kastigabel 
di labamentu di plaka i mal- 
versashon. 
B. a apelá e kondena aki 
pero Korte Komun di Hus- 
tisia a rechasá e apelashon. 
Esaki pa motibu di un eror 
di e abogado di B. 
E abogado, mr. Eisden, 
a entregá e apelashon na 
Kòrsou miéntras lei ta bisa 
ku e mester entregá esaki 
na Boneiru. Pues Korte Ko- 


mun di Hustisia no a atendé 
e apelashon. 
Tin ku menshoná ku 
opviamente e situashon aki 
riba deskribí, ta difísil pa B. 
Ainda e no por sera e kapí- 
tulo fèrfelu aki, mirando 
ku Ministerio Públiko no 
ta sosegá promé ku korte 
tuma e desishon pa deprivá 
e montante di 250.000 
dòler. 


KRALENDIJK -- Ki- 
wanis Club of Kralendijk 
Bonaire (KCKB) a kumpli 
promé lustro promé di òk- 
tober, e organisashon in- 
ternashonal, Kiwanis In- 
ternational, ta kuminsá su 
aña kiwanístiko nobo rònt 
mundu. Den e kuadro akí, 
KCKB a selebrá su di sinku 
instalashon 
di 
direktiva 
djasabra 24 di sèptèmber 
pa e aña kiwanístiko 2022- 
2023. 
Durante e anochi suma- 
mente festivo, tambe a in- 
stalá ofisialmente komo 
miembro di KCKB Ari- 
anne Frans-Tromp i Yurany 
Mesa. 
Durante e diskurso di 
presidente Derchlien Di- 
jkhoff, a enfatisá pa yama 


danki na tur esnan presente, 
spesialmente na miembro 
nan di KCKB i represent- 
antenan di klupnan di ser- 
visio, Lions i Rotary, pa 
nan sosten i pa e logronan 
durante e aña ku a pasa i 
e impakto ku esaki a hasi 
riba nos komunidat. Tambe 
a rekonosé e presensia di 
invitado spesial Lieutenant 
Governor (LG) di Division 
26, Marelva Corion. 
Mas aleu presidente Di- 
jkhoff a aploudí su kole- 
ganan di KCKB bisando: 
“Mi a eksperensiá i mira di 
serka kon mi koleganan a 
desaroyá den nan ròl i mi ta 
aploudí boso pa esaki, ma- 
sha danki i ta huntu nos ta 
logra.” 
Invitado 
spesial 
LG 


Marelva Corion, a ekspresá 
su alegria, ku su promé tar- 
ea komo LG, ta pa instalá 
direktiva di KCKB. 
LG Marelva Corion a 
pone énfasis tambe riba e 
importansia di KCKB pa 
komunidat Boneriano, spe- 
sialmente pa e hóbennan 
di Boneiru. E ta orguyoso 
di mira kon KCKB a logra 
diferente proyekto inova- 
tivo, kreativo i karitativo, 
manera e promé instalashon 
di Key Club Kibrahacha 
Liseo Boneriano, klup pa 
hóben, un evento pa miem- 
bresia i e promé K-Walk. 
LG Corion a instalá 
presidente Derchlien Di- 
jkhoff, sekretario Hermine 
‘Mimi’ Dongen, tesorero 
Licetha ‘Liesje’ Saragoza- 
Martinus, direktor di servi- 


sio na komunidat Patricia 
Joven Acosta, direktor di 
miembresia Zelmia Swane- 
poel, direktor di fundrais- 
ing Marilijne Kats i direk- 
tor di PR Siagnée Evertsz 
Rosalia. 
Komunidat di Boneiru 
keda pendiente pa aktivi- 
datnan ku Kiwanis Club of 
Kralendijk Bonaire lo or- 
ganisá den transkurso di e 
aña akí i na kaminda pa e 
selebrashon di promé lustro 
di e klup. Ta yama un danki 
na tur spònser, donashon 
i instansia, ku a sostené 
KCKB durante tur e añan- 
an. Pa forma parti di e tim 
dinámiko i impaktante di 
KCKB, 
tuma 
kontakto 
via prkiwaniskralendijk@ 
gmail.com, òf yama direk- 
tor PR na +599-777-2724. 


Instalashon direktiva nobo di Kiwanis 


OM ke kita 250.000 dòler 
fOr di Balfran 

KRALENDIJK 
-- 
Djárason 28 di sèptèmber 
alrededor di kuartu pasá di 
dies di anochi, Sentral di 
Polis a risibí notifikashon 
tokante un insidente ku a 
tuma lugá na un kas situá 
na Kaya Nikkel. 
Un hòmber a kai den 


baño i no tabata duna señal 
di bida. 
Dòkter a konstatá morto 
di e hòmber a konsekuensia 
di e leshonnan ku el a sufri. 
Ta trata di un hòmber di 
inisial P.C.O. nasé 21 yüli 
1944 na Hulanda. 


KRALENDIJK – Awe 
ta selebrá Dia Internasho- 
nal di Adulto Mayó. 
E 
selebrashon 
tabata 
planiá pa tuma lugá na 
Plasa Chiku Goeloe, pero 
debí na menasa di áwa- 
seru, a kambio di sitio i 
awor e selebrashon ta tuma 
lugá awe djasabra na Klup 


SOHO, na Kaminda Lac. 
Den e mapa sosial, guia 
sosial edishon 4 ku ta sali 
awe, por haña tur infor- 
mashon di organisashon- 
nan, tantu di gobièrnu di 
Reino i Entidat Públiko di 
Boneiru i organisashon- 
nan, ku ta traha ku hende di 
edat avansá, e adulto mayó, 


relashoná ku kuido i bie- 
nestar sosial i instansianan 
médiko i paramédiko. 
Durante e selebrashon 
awe ku ta kuminsá 7’or di 
anochi, tin músika di Villa 
ta Kanta, bou direkshon di 
Sigfried Molina i Glenn 
Coffie i tambe karaoke. 


KRALENDIJK -- Dia 
29 di sèptèmber Tour- 
ism Corporation Bonaire 
(TCB) a bishitá diferente 
skol básiko pa hasi entrega 
di e buki di turismo nobo 
titulá ‘Turismo na Boneiru, 
mi kultura, mi enkanto’, pa 
e alumnonan di grupo 5 te 
ku grupo 8. 
Esaki ta e di kuater e- 
dishon di e buki di turismo 
‘Turismo na Boneiru’ ku 
TCB a produsí den ko- 
laborashon ku SKAL i ku 
e eskritor lokal Denise de 
Jongh-Rekwest a skirbi. 
Enseñansa ta esensial 
i pa e motibu akí TCB ke 
sigui invertí den e kuríkulo 


di skol pa medio di ofresé 
buki i material di lesa to- 
kante turismo. 
Direktor di TCB Miles 
Mercera, diputado di tu- 
rismo Hennyson Thielman 
i diputado di Kultura James 
Kroon, huntu ku Miss Tu- 
rismo Boneiru, Sunniva 
Manuel, a entregá e promé 
ehemplarnan na e diferente 
direktornan 
di 
skolnan 
básiko. 
E buki ta un instrumen- 
to fantástiko pa hóbennan 
siña mas tokante nos tur- 
ismo, nos patrimonio lokal 
i nos kultura. TCB ta deseá 
e muchanan hopi plaser ku 
lesamentu di e buki. 


Kambio sitio selebrashon Dia 
Internashonal di Adulto Mayó 


A haña kurpa sin bida 


Entrega buki ‘Turismo na Boneiru, 
mi kultura, mi enkanto’ na skol 

Tur mèrdia 12’or ta kuminsá un programashon nobo di 4 ora. E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djasabra 1 òktober 2022 
12.00 Herensia: 
T.W.R., Telbo & Guatemala 
13.00 Aki Boneiru: 
Adopta un Grandi MBO 
13:30 Aki Boneiru: 
Bonai 
14.00 Herensia Aruba: 
Angel Coronel 
15.00 BAPA: Mariette 
Oosterhoff 
16.00 Sitionan Marka: 
Sorobon 
17.00 Aki Boneiru: 
Konmemorashon 50 añ a- 30 di mei 1969 
18.00 Herensia: 
Manchi Provence 
19.00 BAPA: 
Nelgenn Vrutaal (Pilot) 
20.00 Aktualidat: 
Norbert Tadema 
21.00 Aki Boneiru: 
Dia di Tera Kora 2019 
22.00 Herensia: 
Jan Janga (Simadan) 
23.00 BAPA: 
Joaquin Vasquez 


den kUadrO 


Mi ta bendishoná, nos ta bendishoná 
Mi ta bendishoná, no ta importá mi edat. 


Mi no tin mester di tin bèrgwensa mas, awor mi 
por papia mi bèrdat ku libertat. 


No ta importá kuantu aña mi tin, edat ta sola- 
mente un number. Mi a siña di mi éksito, mi 
fayonan, mi bon i mal kustumber. 


Mi ta bendishoná, pasobra awor mi ta gosa di 
fruta di mi obra. Mi trabou no a kaba ainda, lo mi 
keda gosa te fi nal ora mi ta kla pa bai serka mi 
Tata Selestial. 


Mientrastantu, no molestiá, ofendé òf ignorá mi. 
Mi sa ku mundu a kambia i a bira moderno, awor 
tin selular i por usa internèt. Pero kisas ainda bo 
por siña mas di mi, kòrda tene pasenshi ku mi i 
sigui tratá mi ku rèspèt. 


Nos ta bendishoná pasobra ainda mi ta di bo, 
abo ta di mi, nos tur huntu ta miembro importante 
di nos komunidat i kada un ku nos derecho. Pues 
si awe nan ta maltratá mi, nan lo maltratá bo. Si 
mañan nan lubidá mi, nan lo lubidá bo. Esei ta e 
realidat i un echo. 


Mi ta bendishoná i p’esei mi ke laga e legado, 
di duna un bon ehèmpel, un tiki sabiduria, laga 
bo kisas un kas chikí, un kachikachi i asta un 
pida tereno. Pero si no por duna tur esei, lo mas 
importante ta mi gran amor pa boso, mi yunan, 
mi nietunan, famia i amigunan. Boso ta pa mi un 
regalo di Dios i pa semper lo mi stima boso i te 
ora ku por, lo mi keda fi rme na boso lado. 


Minerva Chatlotte Spanner-Morrow 


KRALENDIJK 
– 
Djaluna último diputado 
Hennyson Thielman di De- 
saroyo Ekonómiko i Tur- 
ismo a tene un diskurso du- 
rante e Kumbre di Turismo 
Boneiru di Tourism Corpo- 
ration Bonaire (TCB). Du- 
rante e enkuentro desaroyo 
turístiko i e vishon pa Bo- 
neiru pa e añanan binidero 
tabata sentral. 
Thielman a pone énfasis 
riba importansia di kolabo- 
rashon pa realisá e vishon 


di nos isla, manera ku a 
formulá esaki den e Plan 
Maestro Stratégiko Turí- 
stiko. Den esaki inklushon 
di komunidat lokal ta un 
prioridat. 
‘Tin 
vários 
kòmber- 
sashon ta tumando lugá ku 
sektor di hospitalidat, ku 
komo meta pa for di 1 di 
yanüari 2023 hisa e salari- 
onan den e sektor akí te na 
por lo ménos 1300 dòler 
pa luna. E sektor turístiko 
mester bira un ehèmpel ku 


otronan por sigui na nos 
isla. Turistanan ta bini pa e 
outentisidat di nos isla. Pa 
medio di tuma hende lokal 
den servisio, nos no ta alsa 
solamente kalidat di bida 
di abitantenan di Boneiru, 
pero bishitantenan tambe ta 
haña un eksperensia outén- 
tiko’, segun e diputado. 
Desaroyonan den tu- 
rismo mester bai reakshoná 
rápido i fásil riba e turista 
ku ta kualitativamente di 
balor haltu, ku ta bini pa 


naturalesa, kultura, e hende 
lokal i ku ta dispuesto pa 
gasta sèn na esaki, di mane- 
ra ku bienestar di Boneiru 
su abitantenan i e isla en 
general ta mehorá pa e mo- 
tibu akí.’ 


Futuro 
E desaroyonan pa futu- 
ro awor akí ta enfoká riba 
akomodashon butik di 4 i 
5 strea i un nivel di servi- 
sio haltu. Pa esaki Entidat 
Públiko Boneiru den ko- 
laborashon ku stakehold- 


ernan turístiko a formulá 
sierto kriterionan pa ako- 
modashon ku instrukshon 
pa dunamentu di pèrmit. 
Ta bai nombra un or- 
ganisashon independiente 
pa evaluá e kriterionan 
akí. Banda di esei Entidat 
Públiko Boneiru ta invertí 
den formashon i treinen, 
di manera ku empleadonan 
lokal ta haña oportunidat 
pa studia bai un nivel mas 
haltu i pa den futuro nan 
por tin benefi sio fi nansiero 
di esaki tambe. 


Durante diskurso na kumbre di Turismo 
Diputado Thielman ku énfasis riba 
kolaborashon den sektor turístiko 


Djadumingu 2 òktober 2022 
12.00 Herensia: 
Thelma de Palm 
13.00 Aki Boneiru: 
Presentashon musikal Skol Amplio 
Papa Cornes 
14:00 Herensia Korsou: 
Brunehilda (Bunchi) Romer 
15.30 Puerto Latino: 
Luis Zárraga 
16.00 Herensia: 
T.W.R., Telbo & Guatemala 
17.00 Aki Boneiru: 
Adopta un Grandi MBO 
17.30 Aki Boneiru: 
Bonai 
18.00 Herensia Aruba: 
Angel Coronel 
19.00 BAPA: 
Mariette Oosterhoff 
20.00 Sitionan Marka: 
Sorobon 
21.00 Aki Boneiru: 
Konmemorashon 50 añ a- 30 di mei 1969 
22.00 Herensia: 
Manchi Provence 
23.00 BAPA: 
Nelgenn Vrutaal (Pilot) 

KRALENDIJK 
-- 
Stichting Zorg en Welzijn 
Groep (ZW- Groep), Stich- 
ting Alzheimer Bonaire, 
Fundashon Cocari i Fun- 
dashon Konsulta pa Gran- 
dinan Boneiru, huntu ta 
forma un grupo di trabou 
pa grupo di meta di adulto 
mayó i ta bai organisá un 
aktividat relashoná ku Dia 
Internashonal di Adulto 
Mayó. 
Awe promé di òktober ta 


Dia Internashonal di Adulto 
Mayó. E aña akí ta dediká 
atenshon na e honor di 
adulto mayó i tambe ta para 
ketu na e embeyesimentu 
kresiente mundialmente i 
kiko mester hasi ku esaki. 
E instansianan ta de- 
seá pa selebrá e dia akí ku 
henter e grupo di meta na 
Boneiru. Esaki lo bai hasi 
festivamente riba e dia akí. 
Desde 10’or di mainta pa 
3’or di atardi, ta bai tin un 


fi esta grandi na Cocari na 
Rincon pa adulto mayó. 
Banda di esei, lo duna hon- 
or na e adulto mayó hòmber 
i muhé di mas edat registrá 
na un di e institutonan di 
kuido. Mas aleu a hinka un 
programa bunita den otro 
ku diskurso interesante i 
presentashonnan 
bunita, 
huntu ku bunita muzik di 
e grupo di meta. Amikal- 
mente ta invitá tur hende pa 
ta presente riba e dia akí. 


Multiservicio Duarte BV 


ta buska 
2 auto-monteur 


-mester tin 2 aña di eksperensia 


Pa mas inf. tel. 786-1617 


JOSAN Bonaire N.V. 


ta buska 
1 elektrishèn - 1 pintor 
- 1 lasdó 


Pa mas inf. tel. 717-7672 


JOSAN Bonaire N.V. 


ta buska 
-10 metselaar 
- 6 timmerman 


Pa mas inf. tel. 717-7672 


PA PREVENI AWASERU 


Fundashon Konsulta Pa Grandinan Boneiru ta partisipá ku e 
aktividat selebrashon Dia Internashonal di Grandinan na Plasa 
Chicu Goeloe, ta tuma lugá awor na 
SOHO Klup Chines 
(na man drechi ora ku pasa La Sonrisa Ballpark, edifisio blou) 
Esaki pa preveni ku awaseru por stroba e aktividat 
Korda buska bo karchi di entrada serka representantenan di 
organisashon 60+ Orkidia, Rekresaroyo Tera Korá, Grasioso 
Uni, Antriol Avanti i Kurason Kontentu. 


Presentá bo karchi, risibi bòn, partisipá i gosa di e ambiente. 

KRALENDIJK – Kue- 
rpo Polisial Karibe Hulan- 
des, KPCN, no ta kompartí 
opinion ku siudadano Ali 
Ozir, kende a denunsiá ku 
e kuerpo no ta hasiendo 
nada kontra su denunsi- 
anan. Segun KPCN den un 
reakshon, e investigashon a 
kana debidamente. 
Djaweps BONERIANO 
publiká deklarashon di Ozir 
kende a hasi dos denun- 
sia di ladronisia na KPCN, 


pero segun su persona, no a 
hasi nada ku su denunsia. 
Segun 
e 
reakshon, 
KPCN no ta rekonosé su 
mes den e interpretashon di 
e echonan manera stipulá 
pa Ozir. E investigashon a 
kana debidamente i ku a- 
tenshon apropiá pa tur par- 
tido enbolbí. 
Pa protehá derecho di 
privasidat i seguridat di tur 
partido enbolbí, esaki ta tur 
ku KPCN por komuniká to- 


kante e kaso akí. Si akaso e 
denunsiante no ta satisfecho 
ku e trato ku el a haña, e por 
entrega un keho na KPCN i 
lo investigá esaki. 
KPCN ke enfoká ku e 
kuerpo ta atendé kaso di 
lei penal. Kasonan relas- 
honá ku posibel ladronisia 
entre pareha, ta pertenesé 
na lei sivil i den e kaso akí 
ta na e partidonan enbolbí 
pa pleita pa nan derecho di 
propiedat. 


Tambe KPCN a tuma 
nota ku ya a publiká e 
artíkulo 
djaweps 
den 
BONERIANO. 
Mirando 
e bon kontakto ku tin ku 
prensa, e kuerpo ta haña 
lamentabel ku no a risibí e 
24 ora di tempu di kustum- 
ber pa reakshoná riba esaki. 
Esaki ta un kaso hopi de- 
likado pa e derechonan di e 


personanan enbolbí. 
Mirando sensibilidat di 
e tipo di kasonan akí ku 
mester atendé ku koutela i 
rèspèt pa ku esnan enbolbí, 
lo ta bon pa tur partido pa 
den futuro KPCN haña su- 
fi siente tempu pa por reak- 
shoná. Hasiendo esaki por 
duna informashon korekto 
a base di echonan. 


KRALENDIJK 
-- 
Djabièrnè 30 di sèptèmber 
Polis a detené e hòmber di 
inisial B.A. di 27 aña di 
edat en konekshon ku mal- 


trato ku arma. 
E sospechoso a ataká un 
hòmber i a maltrat’é ku un 
arma. A konfi ská un sambè- 
chi pa mas investigashon. 


KRALENDIJK 
-- 
Djaweps 29 di sèptèmber 
a duna keho di ladronisia 
di diferente hèrmènt for 
di un kònteiner riba un 
tereno di konstrukshon si- 
tuá na Bulevar EEG. 
Entre djárason 28 i 


djaweps 29 di sèptèmber, 
deskonosínan a bai ku en- 
tre otro 2 mashin di bora 
Milwaukee, un mashin di 
bora, un zag di sirkulo i 
un mashin di sleip Makita 
i dos kango, un Makita i 
un Hilti. 


KRALENDIJK -- E 
seri semi dokumental Si- 
tionan Marká ta kontinuá e 
wikènt akí ku e di 11 epi- 
sodio. E semi dokumental 
ku Frans Booi ta un seri 
di 19 programa tokante 
di e sitionan históriko na 
Boneiru, presentá pa Felix 
Nicolaas. 
Dos siman pasá den di 
10 episodio por a mira e 
programa tokante di Oran- 
jepan, kon ta karga salu for 
di Saliña i a haña hopi kan- 
sion di Booi. 
E wikènt akí, huntu ku 
Booi den e episodio 11, 
ta trata Sorobon, un bahia 


sumamentu bunita i útil. Di 
unda e nòmber Sorobon ta 
bini i tambe na otro banda 
Cai i su hendenan. Ka- 
minda ta duna servisio na 
barku, tambe drecha nan, 
entre otro e kil, kiko taba- 
tin di komersio i tabata hasi 
akí nan, entre otro tam ka- 
buya i bela di barku, traha 
ku yerba di kusinchi, trese 
piedranan di koral riba lan- 
cha pa kima kalki riba Isla 
Yuana. 
Tambe di hopi karkó ku 
tabatin den e bahia, mam- 
pariakutu òf manati, ku a 
trata den otro programa 
kaba i tambe di e liña di Cai 


te Malmok. 
Danki pa reakshon riba 
e programa ku ta pasan- 
do atraves di Bonaire.tv i 
despues riba YouTube. 
Hopi kos lo siña di Booi 
ku ta yuda nos pa ora nos 
bishitá e sitionan ku ta pre- 
sentá den e programa akí. 
Pues sufi siente motibu pa 
no pèrdè e seri Sitionan 
Marká. 
Kada dos siman ta pasá 
un episodio nobo, kumin- 
sando djabièrnè 12’or di 
mèrdia, ta ripití mei anochi, 
djasabra ta 4’or di atardi, 
djadumingu 8’or di anochi 
i djaluna 8’or di mainta. 


Riba Dia Internashonal di Adulto Mayó 
Honor na adulto mayó 
di mas edat 


Kuerpo Polisial ta reakshoná 
Investigashon a kana debidamente 


Di 11 episodio di Sitionan 
Marká 


Detenshon pa 
maltrato 


Ladronisia riba tereno 
di konstrukshon 

BO TESTIMONIO TABAL HOPI 
“No laga ningun hende menospresiá bo hubentut, ma 
mas bien den palabra, kondukta, amor, fe i puresa, 
demostrá bo mes di ta un ehèmpel pa esnan ku ta 
kere.” 1 Timoteo 4:12(BS) 


Kon bo ta solushoná problema? Bo ta rabia lihé, emo- 
shoná o pèrdè kontròl? Reklamá bo derecho konstan- 
temente? Tin e mentalidat di “ami si no ta tuma”? Reak- 
shoná manera un skòrpion ku ta kla pa pika? Wèl, e 
tópiko akí a presentá un djaluna mainta tempran, ka- 
minda un kliente a drenta den un diskushon fuerte ku 
un personal. Mi a para opservá i a ripará ku hende por 
solushoná problema na un manera mas pasífiko. Mas 
ku tur kos mi a komprendé ku nos testimonio ta bal 
muchu mas ku plaka i ku den un ratu nos por ruina 
nos testimonio. Mi a pensa mesora riba e sèlfi (saka 
bo mes potrèt) ku e generashon moderno akí gusta. 
Ta fásil pa saka un sèlfi, kaminda bo ta drecha bo mes 
mas atraktivo posibel, pero esei ta simplemente bo 
eksterior. 
Miéntras ku bo aktitut, manera di aktua i testimonio ta 
papia mas duru ku un potrèt. Bo aktitut i akshon ta un 
marka o testimonio ku bo ta laga tras, pasobra kada 
bes ku otro mira bo, nan ta mira bo aktitut. P’esei laga 
nos traha riba nos testimonio i biba un bida ehemplar 
pa laga un marka tras, ku ta un olor fragante pa otro 
por sigui. 
Kon pa traha riba bo testimonio? Wèl, pidi Dios Su yu- 
dansa den tur situashon. No aktua impulsivo, ma kal- 
ma i pidi Dios duna bo e palabranan i e aktitut korekto. 
Dios ta kla pa yuda bo! Bo aktitut i komportashon ta un 
Sèlfi ku ta papia mas kla ku un potrèt. 


Miralda Paula-Frans 
Produkshon PGM 


KRALENDIJK -- For 
di promé di òktober Kuerpo 
di Bombero Hulanda Kari- 
bense, BKCN, lokalidat 
Boneiru, ta dirigí pa no un, 
sino dos komandante lokal 
nobo. 
Despues di partida di e 
último komandante lokal, 
Reynold 
Janga, 
Gravey 
Anthonij a asumí enkargo 
di e funshon akí. Thammy 
Albertsz i Gravey Anthonij, 
awor lo desempeñá e ròl di 
komandante lokal komo 
funshon kompartí. 
Desempeño di e funshon 
di komandante den forma 


duo dentro di Brantwer ta 
algu úniko. A skohe pa e 
forma akí pa motibu ku 
Kuerpo di Bombero kada 
bes ta sigui eksperimentá 
mas desaroyo. Por ehèmpel 
ta bai implementá sistema 
di roster i kondishon la- 
boral nobo i kada bes ta or- 
ganisá kurso di formashon 
pa e personal di Brantwer, 
pa sigui profeshonalisá e 
kuerpo. 
Albertsz i Antonij ta 
spera ku huntu nan lo guia 
e desaroyonan aki den bon 
direkshon. E funshon di ko- 
mandante kompartí, ta duna 


ámbos ofisial oportunidat 
pa sigui desaroyá su mes 
aun mas komo dirigente na 
Brantwer. 
Thammy Albertsz 
ta 
traha na BKCN for di 2018. 
Komo profeshonal yòn en- 
tusiasmá, e ta bai enfrentá e 
desafio aki yen di energia: 
“Ta un honor pa por desem- 
peñá e ròl di komandante 
lokal di Boneiru, huntu ku 
Gravey. Huntu nos ta bai 
enfrentá e desafio aki, no 
solamente na interes di e 
kuerpo, pero na interes di e 
siguridat di Boneiru, huntu 
ku nos partnernan di kade- 


na.” 
Gravey Anthonij ya tin 
bintisinku aña den servisio 
di Brantwer, di kua e último 
dos aña el a asumí enkargo 
di e funshon di komandante 
lokal. Ku su karera largu 
den e kuerpo, pero tambe 
den otro parti di Brantwer, 
el a atkerí hopi konose- 
mentu i eksperensia. Gus- 


tosamente e ta kompartí 
esaki na pia di trabou i di e 
manera aki kontribuí posi- 
tivamente na desaroyo den- 
tro di e kuerpo di bombero. 
BKCN ta orguyoso ku e 
forma di funshon akí por ta 
posibel i ku Albertsz i An- 
thonij huntu por bai sigui 
desaroyá e kuerpo na Bo- 
neiru. 


Dos komandante lokal 
nobo pa Brantwer 


K R A L E N D I J K - 
-Djaluna 26 di sèptèm- 
ber 
último, 
Fundashon 
FORMA a organisá un 
mini-konferensia 
pa 
su 
‘ketenpartners’ titulá ‘Al- 
fabetisashon – Reflekshon 
i Perspektiva.’ A organisá 
e mini-konferensia akí den 
kuadro di e selebrashon di 
Dia Internashonal di alfa- 
betisashon na kuminsam- 
entu di luna di sèptèmber. 
Meta di e konferensia ta- 
bata pa huntu ku diferente 
organisashon 
reflekshoná 
riba e eksperensia- i resul- 
tadonan di trayektonan pa 
alfabetisashon te ku awor. 
Tambe pa mira kiko ta e 
pasonan ku Boneiru mester 
dal den futuro den e lucha 
pa eradiká analfabetismo i 
analfabetismo funshonal. 
Pa e okashon akí tres 


eksperto riba e tereno di 
alfabetismo a duna un pre- 
sentashon. Primeramente a 
hiba palabra señora Xioma- 
ra Frans-Muller kende tin 
un enorme kantidat di aña 
di eksperensia den e mundu 
di enseñansa i kende a lanta 
e departamento di Alfabeti- 
sashon den FORMA. 
El a trese su vishon di- 
lanti, kaminda e ta di opin- 
ion ku mester pone aten- 
shon na alfabetisashon for 
di skol básiko bin ariba te 
na adultonan. Tambe el a 
enfatisá ku mester bin mas 
material na Papiamentu pa 
e grupo di enfoke. E se- 
gundo oradó tabata señora 
Marie Craane, kende no ta 
un deskonosí i ta e kara di 
alfabetisashon na Boneiru 
pa e último 11 aña. El a 
enfatisá ku alfabetisashon 


no ta solamente siña lesa i 
skirbi, pero ku e echo ku un 
persona no por lesa i skirbi 
sufisiente ta afektá hinter su 
bienestar, pues e atenshon 
mester ta riba e formashon 
i desa-royo kompletu di e 
persona. E terser oradó ta- 
bata señora Jenny Fraai, 
pionero i kara di Alfabe- 
tisashon na Kòrsou pa 35 
aña. 
Señora Fraai a enfatisá 
e importansia di konfiansa 
entre e kliente i e dosente. 
Tambe el a duna ehèm- 
pelnan konkreto di e pros- 
eso di alfabetisashon i otro 
proyektonan ku a inisiá de 
kuadro di alfabetisashon. 
Algu spesial i emosho- 
nante tabata e presensia i 
partisipashon di dos em- 
bahador di alfabetisashon, 
Luis ‘Juni’ Wijman i Jo- 
han ‘Pedro’ Soleana. A 
kuminsá e konferensia ku 
un video kaminda nan ta 
konta nan eksperensia ku 
alfabetisashon i nan a par- 
tisipá aktivamente durante 
e diskushon plenario. Du- 
rante e diskushon plenario 
tabatin atenshon entre otro 
pa e importansia pa keda 
promové alfabetisashon via 
medionan, e nesesidat pa 
sufisiente medionan finan- 
siero na un manera struk- 
tural i mas kontakto ku 
barionan. 


Forma ta wak bèk riba mini-konferensia eksitoso 


Miembro di direktiva di 
FORMA, señor Gaby Felix 
a enfatisá e importansia di 
koperashon di tur partner 


enbolbí ku e ekspreshon 
‘Nos tur ta FORMA!’ Por 
mira bèk riba un atardi 
fruktífero. 

Tonchi, Regatta a dal aden, 
porfin nos por bai gosa. 
Awèl sí, i áwaseru ta menasá di 
para kos. NO POR!!!! 


Kadena 
Di akuerdo ku e informe di Ex- 
tra, tur kos tabata lora rònt di e 
echo ku e kapitan, kende alabes ta 
doño di e embarkashon, no por a 
produsí e medionan finansiero pa 
paga un kompania, por ehèmpel 
Smit International, e suma ku nan 
ta pidi pa saka e barku aki. 
E korant a sigui mustra ku e 
tabata disponé di informashon ku 
tabata hasi trámitenan pa pone 
Tilisa del Mar na kadena, pues bou 
di beslag, riba òrdu di e kompania 
Gorsira, ku tambe kier a sigurá ku 
e ta risibí e plaka ku e kompania di 
barku tabata debe nan. 


Havenmeester Berénos di su 
parti tabata hopi preokupá. Komo 
funshonario responsabel na Bo- 
neiru pa tipo di asuntunan asina, e 
tabata konsiente ku e barku no por 
a keda riba kosta pa masha tempu 
mas, komo ku e ora ei lo bai bira 
difísil, kasi imposibel, pa sak’é, ku 
komo konsekuensia ku e lo tin ku 
keda pegá riba kosta. 
Den e dianan ei, konstante- 
mente Berénos tabata den kon- 
takto ku kapitan Donald Williams. 
Berénos tabatin preshon di gobièr- 
nu tambe riba dje. Suerte e tabatin 
ku Bonaire Marine Park òf STINA- 
PA no tabata asina agresivo e tem- 


pu ei, konsiderando ku presensia 
di Tilisa del Mar na Willemstoren 
tabata enserá tambe un problema 
pa medio ambiente. 


Dr. Daniels 
Mester apuntá ku miéntras ku 
Williams tabata papia ku BOMAS, 
tratando pa yega akuerdo, a sali 
un otro kompania ku un oferta mas 
barata pa saka Tilisa del Mar. E 
barku ku lo por a hasi e trabou aki 
tabata Dr. Daniels, ku aparente- 
mente tabata un embarkashon ku 
anteriormente lo a yega di hasi 
e tipo di trabounan aki ku éksito. 
Pero un detaye interesante ta ku 
dia 23 di yüni a pone beslag riba 
Dr. Daniels. 
Djárason 22 di yüni 1983 Deur- 
waarder Próspero Silberie a dirigí 
su mes na e sitio na unda Tilisa del 
Mar tabata pegá, pa asina pone 


su mes ofisialmente na altura di e 
situashon. 
E petishon pa pone beslag riba 
Tilisa del Mar a bini, manera poné 
ariba, di parti e kompania Gorsira, 
debí na un debe grandi ku e keda 
tras pa representashon di e barku. 
Ta asina ku Tilisa del Mar tabatin 
un kontrato ku Shell pa transportá 
“grease” pa diferente isla den Ca- 
ribe. 
Masoménos un siman despues 
ku Tilisa del Mar a pega, e tripulan- 
tenan, ku eksepshon di un di nan, 
a bandoná Boneiru. E kapitan si a 
keda pa mira kiko lo por a hasi ain- 
da pa skapa su barku, pero segun 
dianan tabata pasa, e futuro dje 
barku tabata birando mas i mas sin 
perspektiva. Un tripulante a keda 
na bordo pa hasi warda pa evitá ku 
ladronnan ta bin hòrta kos di balor 
na bordo di e barku. 
Donald Williams a kana na porta 
di tur tres banko establesé na Bo- 
neiru e tempu ei, buskando finan- 
siamentu pa por a paga pa saka 
e barku. Pero e bankeronan lokal 
no tabata dispuesto pa hasi esa- 
ki, anke ku e kapitan tabata trata 
na konbensé nan ku, despues ku 
saka e barku, e lo haña plaka pa 
paga bèk for di e kompania di se- 
guro na unda Tilisa del Mar tabata 
sigurá. E barku lo tabata sigurá na 
un kompania establesé na Miami, 
Florida, pero Williams nunka por 
a proba esaki i ta opvio ku, sin e 
evidensianan nesesario, ningun 
banko no ta bai hinka su mes den 
un aventura finansiero asina, sin 
garantia ku lo por haña pago bèk 
serka e doño. 


Suseso 
inlubidabel© 
E kosta pariba di Boneiru, entre Willemstoren i e toren di Spelonk, 
atraves di siglonan tabata esenario di hopi noufragio di barku. Spe- 
sialmente riba e kosta for di Willemstoren pa entrada di e bahia di 
Lac mas tantu barku a dal kibra. Esaki tabata motibu tambe ku a 
traha un faro na e punta sùitost di Boneiru, konosí tambe komo 
Lacre Punt òf Punta de la Ore. E barku Tilisa del Mar, un barku di e 
tipo “coaster”,a noufragá El a frusa i kaba na nada. Den un seri di 
dos artíkulo BONERIANO ta tira lus riba e suseso aki 


e noufragio di tilisa 
del Mar (4) 


Toubounan di BOPEC/BOMAS a purba saka Tilisa del Mar. 


Djasabra 1 òktober 2022 
9 


E di tres dia na Irazú e dia a 
kuminsá trempan ku un de- 
sayuno. E dia aki mi a kome 
e aros Gallo Pinto ku karni, 
totalmente diferente ku mi 
desayunonan na Kòrsou. Lo 
tabata un dia largu, leu for di 
siudat i hotèl. Pues mi mester 
a fi ul bon pa tin e energia. 


fakanSi na COSta 
riCa (3) 


irazú i ‘la negrita’ 


Mainta nos bùs di ekskurshon a bin buska nos pa nos bai 
bishitá Volcan Irazú i Cartago. Nos promé volkan. Ora nos a 
yega i sera konosí ku e shofùr i e guia turístiko, e último aki a 
keda wak mi, pasobra segun e mi parse Rihanna. No ta promé 
biá ku mi ta haña e komentario ei, esta ku ku mi parse Rihan- 
na. Mi no sa di unda e ta bini. Mi mes no ta haña ku mi pars’é. 
Mi ta kere ora e la wak mi, mi no tabata bistí pa e tem- 
peratura friu ku nos por a haña den haltu. Temperaturanan na 
Costa Rica ta varia hopi. Den San Jose ta fresku, mas pafó di 
siudat den haltura ta bira hopi friu i direpente awa por kuminsá 
kai. Mi no a eksperensia e klima di Hulanda henter aña, pero 
mi por imagina mi, manera hende nan ta papia ku ta mesun 
kos. 
E guia turístiko a bisa mi pa mihó mi kue e regenjasnan, ku 
tabata e ‘must-have’ di nos fakansi. Sin dje mi no sa kon lo ta- 
bata, pasobra mayoria di nos aktividatnan tabata den áwaseru. 

Promé ku nos a bai Irazú, nos 
a pasa buska un otro famia na un 
otro hotèl. E famia aki tabata bini di 
Mexico. Un mama i su dos yunan, 
un yu muhé di 12 aña masoménos 
i un yu hòmber di 25. Den bùs nos 
por a papia hopi ku nan i sera ko- 
nosí ku nan. E mama tabata konta 
ku un di su yunan a fayesé algun 
tempu pasá, despues di a sufri hopi 
di un aksidente. Kada bes e tabata 
trese e yu aki dilanti. 
E señora a sigui konta tambe 
den bùs bayendo Irazú ku e ta un 
naturalista. Ami no tabata sa ma- 
sha tokante esei. Un naturalista ta 
un persona ku ta praktiká siensia 
natural. E ta un idea filosófiko ku 
ta pone naturalesa na promé lugá, 
i ta purba na kontestá tur pregunta 
òf problema den bida usando lei i 
forsa di naturalesa. Esaki sigun na- 
turalistanan ta drai henter universo. 
Na su manera di papia i hasí por 
a mira tambe. Tabatin un ora el a 
asta bai brasa un palu. El a bisa ku 


Mexicano 


ora bo brasa e palu e ta duna bo bon e- 
nergia. Mi tambe a bai brasa e palu, pero 
mi ni ta kòrda ku el a hasi algu ku mi, pero 
si tabata hopi interesante. 


Parke Irazú 
Ora nos a yega e Parke Irazú, mi a bin 
bin bei dikon e guia a bisa mi pa tapa mas 
mihó. Na Volcán Irazú tabata hopi friu. Ma- 
soménos 10 grado Celsius. Volcan Irazú 
mes ta un volkan aktivo di 3432 meter haltu 
i ta keda na ost di e pais, pegá ku e siudat 
Cartago. E ta e volkan aktivo di mas haltu 
na Costa Rica. 
E tin diferente krater. Un di nan ta Diego 
de la Haya ku tin un profundidat di 600 me- 
ter. E volkan a konosé den e añanan dife- 
rente erupshon, un di e delasternan tabata 
na 1994. E guia a konta nos ku esaki ta 
kousa hopi destrukshon i malesa pa e per- 
sonanan ku tabata biba den e besindario. 


No ta e lava ta loke ta kousa e mas 
destrukshon Esei ami a pensa. 
Hopi biaha e personanan ta evakuá 
tambe. Loke el a bisa nos ta ku e 
huma i e sas shinishi ta loke ta hasi 
hendenan malu. 
Den e temporada ei, meskos ku 
aworakí, ta ku tapaboka e hende- 
nan tabata kana. Pa nos yega na 
Irazú mes i wak e kraternan, mester 
a kana manera un 15 minüt. Ariba e 
bista tabata hopi bunita. Nos tabatin 
e suerte di haña e krater pa wak. 
Mayoria biá bo no por wak pasobra 
ta hopi nublá. 
Mi a keda atmirá e Irazú. Tabata 
hopi bunita. Ta promé biá na grandi 
aki ku mi ta mira un volkon ku ta ak- 
tivo ainda. Tabata hopi bunita. 


Cafe lokal 
Bayendo e siudat di Cartago, 
nos a pasa na un cafe lokal den un 
pueblo. Mi no ta kòrda su nòmber, 

pero e tabata hopi diferente. E ta- 
bata dòrná ku kralchi i sèn di per- 
sonanan ku ta bini di rònt mundu. 
Tin hende ta pone ‘business card’ 
òf karchi di skol. Ami ku mi mama 
a bai wak kiko nos tin di Kòrsou ku 
nos por pone. Nos no por a haña 
nada ku ta representá Kòrsou. Ni 
sèn. Úniko kos ku mi mama a haña 
ta dos karchi di Chit Chat Cafe na 
Kòrsou. Nos a skibi nos nòmber 
riba nan i pone nan na muraya. 
Einan mi a bebe un chukulati ka- 
yente, mirando un bista hopi bunita. 
Kualke persona ku bishita Costa 
Rica i bai na e restorant ei por mira 
nos nòmbernan. Mi no a mira niun 
otro karchi di Kòrsou, kisas nos lo 
tabata e promé i únikonan te awor. 
Esei nunka lo mi sa. 


Despues di kore 1 ora masomé- 
nos den bùs nos a yega e siudat di 
Cartago, ku ta konosí pa e katedral 
ku yama ‘ Basílica de Nuestra Se- 
ñora de los Ángeles. Esaki ta de- 
diká pa “Virgen di Los Angeles’, ku 
nan ta yama tambe ‘La Negrita’. 
E historia ta hopi interesante. E 
ta representá un mucha muhé ku a 
deskubrí un status di e ‘Virgen’ aki, 
ku tabata karga Hesus na chikí. Se- 
gun tradishon, e mucha aki a haña 
e imágen aki i a disidí di bai kas 
kuné. E siguiente dia, el a mira ku 
e imágen no tabata einan, pero bèk 
na e baranka kaminda el a koh’é. 
El a disidí di koh’é atrobe i bai kuné 
serka un pastor i a hink’é den un 
kaha. Siguiente mainta e status ta- 
bata na e mesun baranka ku e la 
koh’é atrobe. 
Durante konstrukshon di e misa, 


Cartago 

diferente biá e misa a keda destruí 
den temblor. A disidí pa e motibu 
ei konstruí e katedral kaminda a 
haña e status, kaminda e baranka 
ta. Diferente hende a pensa, ku e 
temblor nan ku a kousa destruk- 
shon tabata señal di ‘La negrita’ pa 
konstruí e misa na e baranka. 
Nan a duna e ‘Virgen de Los An- 
geles’ e nòmber ‘La Negrita’, pa e 
koló skur di e baranka. 
La negrita a keda rekonosé 
komo e ‘Virgen’ di Costa Rica. 
Nos tabata tin e suerte ku nèt e 
dia ku nos tabata einan a selebrá 
fiesta di ‘La negrita’. Hopi hende ta 
bishitá e siudat i katedral aki, pero 
ta tradishon ku hopi di nan ta kana 
e distansianan largu komo sakrifisio 
i rèspèt pa ‘La Negrita’. Tin di nan ta 
kana largu pa yega ei. Tin ta asta 
kana na rudia i gatia. Ora nan yega 
na Basilica nan ta laba nan mes i 
bebe awa di e baranka kaminda a 
deskubrí e imágen. 
Nos tambe a bishitá e baranka i 
saka potrèt. Diferente hende ta bini 
i ta hasi un orashon. Tin ta bini ku 
beibi chikí pa haña bendishon. I ei 
mi mama tambe a resa. Nos no por 
a drenta den e misa mes, pasobra 
nan tabata limpiando pa e dianan di 
selebrashon despues. Pafó tabatin 
diferente persona, ku ta traha den 
agrikultura ku nan kosecha. Hopi 
baka, toro, i kabai rondó di e misa. 
Mi por bisa ku e ta paresido na un 
seú. 


Nos a baha nos eskurshon ku un ‘lunch’ 
na El Cafela. E ta un restorant típiko di e 
área ei i hopi konosí. E tabata un di e bi- 
stanan mas bunita di un restorant, awa ta- 
bata chip i nos tabata rondoná pa flor i mata 
bèrdè. 
Despues di kome, mi a bebe un kòfi. 
Semper mi tabata gusta kòfi, pero mi ta 
pone hopi lechi aden i kasi no ta sinti e smak 
fuerte di dje. Ora mi a bini bèk for di Costa 
Rica, ta kòfi pretu i fuerte so mi ta bebe. Mi 
no sa di unda e gana ei a bini. Semper mi 
tabata wak mi tata bebe e kòfi pretu marga 
ei. Mi no por a komprondé. Costa Rica tin 
dushi kòfi. 
Un di e manera típiko ku nan ta traha kòfi 
ei ta ku algu ku nan ta yama ‘chorreador’. E 
ta un manera tradishonal di ántes ku nan ta 
‘el cafela’ 


pone e kòfi mulá aden. Algu manera 
mea, yena awa kayente i e ta trèk tiki 
tiki kai den un kòpi. Ainda nan ta usa 
e sistema aki den restorantnan. 


Nos delaster aktividat di dia ta- 
bata bishita na un ‘Jardín Botánico’. 
Nos no a keda hopi ei. Nos a baha, 
pero awa tabata kai hopi duru, pues 
nos a kana dal un rònchi i subi bùs 
bèk i a kue ruta pa bai hotèl Wyn- 
dham, pa pasa nos delaster anochi 
den San Jose. 
Anochi nos a disidí di bai Multi 
Plaza Mall. Nos a haña hopi bon 
rekomendashon di e sentro komer- 
sial aki. E ta hopi grandi i tabata lat 
kaba. Nos a drenta Forever 21, Pull 
& Bear i mi faborito ku ta Zara. Mi 
a bai ku mi maleta basta bashí i bai 
ku mi maleta ku sobre-peso bèk Kòr- 
sou. 
Anochi bèk na hotèl nos e drecha 
maleta i prepará pa nos dia largu di 
‘road trip’ pa bai Arenal, un otro siu- 
dat di Costa Rica. 


Jardín Botánico 

E ta spera ku nan lo realisá ku a trat’é malu, ku nan lo bin busk’é i pidié 
pordon. Pero ningun hende ta bini. 
Un dia el a bisa nan ku ora e muri sí nan lo bai sinti su falta. Su nietu di 
mas chikitu a kontestá: “Bo ta bibu wela?” E ekspreshon aki a kai asina 
na grasia ku tur hende a hari te pega’den. 
Tres dia largu el a sinta yora den su kuartu, te ora ku un mainta un dje mu- 
cha hòmbernan a drenta su kuartu pa kue algu, sin sikiera yam’é mòru. 
Tabata na e momentu ei ku el a bin realisá ku e tabata invisibel. 
El a lanta bai para meimei di sala dje kas, pa wak si e ta un estorbo. Nan 
tabata mir’é, pero su yu muhé a sigui bari sin mishi kuné. E muchanan 
tabata kore rònt, di un banda pa e otro, sin dal den dje. 
Na momentu ku un dia su yerno a bira malu, el a pensa di tabatin opor- 
tunidat pa ser útil. El a disidí di dun’é un te ku e mes a prepará di yerba. 
El a pone e kòpi riba mesa i bai sinta spera pa e beb’é. Pero e no a mishi 
kuné. Solamente el a sigui wak televishon, miéntras ku e te, pokopoko, a 
fria. Su kurason tambe a fria samsam ku e te. 
Un dia un dje muchanan a kore drenta su kuartu pa bis’é ku mañan tur 
hende ta sali bai laman. El a bira kontentu, komo ku e tabatin hopi tempu 
sin sali i sigur no bai laman. 
E siguiente dia ei, un djasabra, el a lanta tempran, promé ku tur hende, 
pasobra e kier a prepará su kosnan ku kalmu pa bai laman. Pasobra hen- 
de bieunan ta tarda muchu pa hasi kualké kos. P’esei e kier a tuma su 
tempu pa no tarda nan. 
Tabatin un bai i bin den kas e djasabra ei. Tabata sali i drenta kas bèk pa 
karga kos hiba outo. E tabata kla na tempu i tabata hopi alegre. Pero na 
momentu ku e outo a ranka sali bai sin dje, el a bin realisá ku e no tabata 
invitá pa bai playa. Kisas pasobra no tabatin mas lugá den outo. Òf kisas 
pasobra su pasonan ta muchu lento i e lo impedí e muchanan pa kore 
hunga na nan gustu riba playa. 
Na momentu ku e outo a kore bai, el a sinti un sensashon straño den su 
barika. Su barika a kuminsá tembla manera ku ora un hende tin gana di 
yora. Pero e ta komprondé tur kos. 
Ántes e tabata karisiá, brasa i sunchi e yunan chikitu den kas, komo si 
fuera tabata su mes yunan. E tabata sinti nan kueru tierno i nan respi- 
rashon dushi serka dje. E tabata sinti vibrashon di e bida nobo den nan. 
Asta e tabata kanta pa nan kantikanan di ántes ku nunka el a kere di por 
a bolbe rekordá. 
Pero un dia su nietu Laura, ku a kaba di haña un yu, a bis’é ku no ta bon 
pa hende bieu brasa i sunchi mucha chikí. Desde e dia ei e no ta aserká 


Mi tabata na Kòrsou tres dia e siman aki pa bishitá di dòkter di wowo. Mi 
a probechá bishitá Donata den bario Brievengat, Jo Corsenstraat. Do- 
nata ta un amiga di mil kampaña di mi. Nos a ròshi bon di ròshi tempu di 
nos tempu. Bishitá fiestanan baliabel, spesialmente na Kòrsou, manera 
m’a biba temporalmente. Hòfi Bill, Hòfi Marconi, Hòfi Popo Royer, Hòfi 
Barbolina ... Tur a mira nos kara. 
Ami tabata fanátiko di Doble R i Donata tabata adorá Super Dinamic. Nos 
sa pleita pisá tin biá riba nos fanatismo pa ámbos agrupashon musikal. 
Mi no a laga Doble kai nunka. Te ainda nos sa diskutí pisá riba kua tabata 
mihó. Kon ku bai bini, Super Dinamic a disparsé i i Doble t’ei keda bai. 
Donata a bai atras último añanan. E ta 10 aña mas bieu ku mi. Debí na 
Covid mi tin kasi kuater aña sin mir’é. E mes tambe ta preokupá. Mi a 
dedusí ku Donata a kuminsá kai den e grupo di hende ku ta drentando 
isolashon, nan ta sinti ku nan no ta konta mas i ku te asta nan a bira 
invisibel. 
Donata no sa ki fecha ta mas. No tin kalènder mas den su kas. E ta 
kòrda kon ántes tabatin un kalènder grandi, ku dibuho di santu, kologá 
na muraya den nan kas. Pero awe no tin nada mas. Tur kos antiguo ta 
disparsiendo den kas. 
Donata su yu Grace a kasa ku Herbert, un tipo di St. Maarten ku ta traha 
komo partidó di karta kas pa kas. Nan a keda biba den e kas, na unda te 
awe nan ta toler’é den kas. Donata ta punta su mes kuantu tempu mas. 
Donata a konta: “Promé nan a pone mi den e kamber di mas chikí den 
kas, pasobra famia a kuminsá krese. Awor mi ta okupá un ket den kurá 
patras, kaminda ta hasi hopi friu anochi. Nan a primintí mi di hasi algu 
na e situashon aki, pero nada ainda. I e aire friu ta oumentá mi dolónan 
di reumatismo.” 
Pa hopi tempu Donata tabatin intenshon pa skirbi algu, pero el a pasa 
simannan buskando un pòtlot. Ora ku al fin el a logra haña esaki, e mes 
a bolbe lubidá na unda el a pon’é. 
Na su edat kosnan ta pèrdè fásilmente. Klaro ku no ta un enfermedat di 
nan, esta e kosnan. Pasobra e ta sigur di tin nan, pero semper nan ta 
disparsé. 
Un sierto dia el a ripará ku su bos a kuminsá disparsé. Ora ku e ta papia 
ku su yu i nietunan, nan no ta kontestá. Tur ta papia, sin mir’é, manera 
ku e no ta huntu ku nan, skuchando atento loke nan ta bisa. 
Tin bes e ta intervení den nan kombersashon, sigur di ku loke e ta bisa 
nan, no a yega di okurí ningun di nan i ku lo por sirbi nan di hopi kon- 
seho. Pero nan no ta tende i no ta mir’é, nan no ta respond’é. 
Yen di tristesa e ta retirá den su kuartu pafó, despues di tuma su kòpi di 
kòfi. E ta sali bai rabiá, pa asina laga nan komprondé tambe ku e ta rabiá. 


Donata a bira invisibel 


MADAM 
X 


nan mas. E no tabata ke pa 
pasa nan algu debí na su im- 
prudensia. E tabatin miedu 
di kontagiá nan. 
Pero e ta bendishoná nan tur 
i ta pordoná nan. Pasobra ki 
kulpa nan tin ku el a bira in- 
visibel? 
Loke ta skirbí ariba aki, ta 
kos ku ta pasa hopi bes mei- 
mei di nos. Nos mester siña 
balorá nos grandinan. Nan 
ta e dulsura di Dios en per- 
sona. I atraves di nan, nos ta 
risibí Dios su bendishon. 


atC 60 aña 
Pa: Ubaldo Anthony 


** 
Mi ta gradesido na Dios ku a permití mi pa awe 
por ta presente pa kompartí ku boso un 
rekuerdo di 60 aña pasá. Konforme boluntat di 
nos Tata Selestial, algun di mi kompañeronan di 
ekipo a bandoná nos kaba. 


Pabien na tur ku t'ei i tambe nan famia, esnan 
ku a guia nos ku tabata hóben e tempu ei. 
Deskanso pa alma di tur e personanan ku no 
t'ei mas i danki na e fanátikonan ku a enkurashá 
i sostené Atlétiko Tera Kòrá (ATC), pa e tempu 
aya logra nos meta. 

SABA – Djaluna 26 
di sèptèmber banda di 
mitar di ocho di anochi, 
un aksidente a tuma lugá 


SABA – Den oranan di 
mèrdia di djadumingu 25 
di sèptèmber, Sentral di 
Polis a risibí notifikashon 
tokante un aksidente ku 


Vehíkulo ta pega kandela 
despues di aksidente 


entrega dos vehíkulo riba 
Thais Hill Road na Saba. 
Komo konsekuensia di 
e aksidente, un di e ve- 


Aksidente entre dos vehíkulo 
a tuma lugá riba Gladiola 
Street na Saba. 
Dos vehíkulo a dal kon- 
tra otro. Ningun persona a 
resultá heridá. 


STATIA – Djabièrnè 23 
di sèptèmber Polis a detené 
e hòmber di inisial T.V.A. di 
35 aña na Statia, en konek- 
shon ku maltrato ku arma 


Detenshon pa maltrato 


i menasa. E sospechoso a 
maltrato un hòmber ku un 
palu riba kaya i e menasá 
e víktima. Polis ta investi- 
gando e kaso. 


P H I L L I P S B U R G - 
-Sint Maarten lo risibí e 
aña aki 24 mion florin an- 
tiano (ANG) ainda, kual 
ta 11,3 mion euro, na sos- 
ten finansiero di Hulanda. 
Konseho di Minister di Re- 


Sosten di likides pa Sint Maarten 


ino a disidí esei djabierne. 
Gobièrnu di Sint Maarten 
por paga kuentanan kori- 
ente ku e plaka. 
E suma di sosten di 
likides ta konsistí di un sos- 
ten di 14 mion ANG den e 


di tres kuartal i 10 mion 
ANG pa e último tres luna 
di e aña akí. E ayudo finan- 
siero otorgá awor, ta parti 
di e palabrashonnan ku a 
hasi durante di e pandemia 
di corona. Hulanda e tem- 


pu ei a sali yuda e paisnan 
ku mas di un miar euro na 
préstamo sin interes, banda 
di tur tipo di ayudo médiko 
i sosten ku por ehèmpel pa- 
kete di kuminda pa medio 
di Krus Kòrá. Tambe a pa- 
labrá ku e pais lo no mes- 
ter kumpli ku e normanan 
presupuestario den 2020, 
2021 i 2022. Eseinan ta 
bisa ku no tin mag di gasta 
mas ku loke ta drenta. Pa 
eventual buraku den e pre- 
supuesto ku surgi pa e mo- 
tibu ei, bou di kondishon, e 
paisnan tabatin mag di pidi 


èkstra sosten den forma di 
préstamo sin interes. 
Sint Maarten ta hasi uso 
di esei awor pa tantu e di 
tres komo e di kuater kuar- 
tal di 2022. Kòrsou i Aruba 
no a pidi sosten di likides. 
Awor ku segun espekta- 
tiva e pandemia di corona 
a drenta den un fase nobo, 
i ku ekonomia di Aruba, 
Kòrsou i Sint Maarten ta 
lantando 
kabes 
atrobe, 
Konseho di Minister di 
Reino ta spera ku tur tres 
isla no tin mester di plaka 
èkstra di Hulanda. 


STATIA – Den e perio- 
do di 12 pa 16 di sèptèmber, 
partnernan di e proyekto 
‘Healthy Dutch Caribbean 
Islands’, a organisá un kan- 
tidat di workshop na CNSI. 
E meta tabata pa aportá e 
komunidat lokal den e de- 
saroyo di base natural di 
asuntunan di negoshi na 
bienestar di Statia. 
Mei 
último, 
e 
del- 
egashon di proyekto a 
entrevistá un kantidat di 
hende i organisashon na 
Statia. Nan a siña tokante 
e vishon pa mehorashon. 
Na sèptèmber a tene work- 
shop kaminda tabatin opor- 
tunidat pa kombiná idea 
pa desaroyo di kasonan di 
negoshi. Nan mester ta sos- 


Workshop proyekto ‘Healthy Dutch 
Caribbean Islands’ 
tenibel, sosialmente asep- 
tabel i ekonómikamente 
viabel. 
Lo selektá kuater kaso di 
negoshi pa ta aktivo ta fin 
di 2024. E tim di proyek- 
to lo ofresé eksperensia, 
material i guia durante e 
proseso. E meta final ta pa 
e kasonan di negoshi kon- 
tinuá independientemente 
despues di 2024. 
‘Healthy Dutch Carib- 
bean Island’ ta un proyekto 
di Louis Bolk Institute, 
Universidat di Wagenin- 
gen i Van Oord Offshore. 
Partnernan ta gobièrnu di 
St. Eustatius, STENAPA, 
DCNA, Foundation Fu- 
ture Coral Reefs, NIOZ i 
HBO-University Van Hall 


Larenstein. Direktor di 
asuntunan ekonómiko, na- 
turalesa i infrastruktura, 
Anthony Reid, ta kurashá 
tur siudadano di St. Eu- 
statius, hóben i adulto, pa 


inskribí pa e proyekto na 
tempu. 
Tambe e ta kurashá ne- 
goshinan pa kolaborá ka- 
minda ta nesesario ku e 
propuesta di negoshi. Eric 


Boman, direktor di St. 
Eustatius National Parks 
(STENAP), ta aploudí e in- 
isiativa komo ku e ta mira 
esaki na benefisio di e ha- 
bitantenan i naturalesa di 


STATIA – Djárason 
28 di sèptèmber Sentral di 
Polis a risibí notifikashon 
di un kandela den un es- 
pasio na Fort Oranje na 
Sint Eustatius. 


Kandela na Fort 
Oranje 


Na yegada di Brantwer, 
algun persona entre tantu 
ya a paga e kandela na e 
parti pafó di e edifisio ku 
èmber di awa. 
Momentu ku a drenta e 


edifisio, a konstatá ku no 
tabatin kandela mas, pero 
sí hopi desaroyo di huma. 
A avisá e kompania di ele- 
ktrisidat STUCO pa kita 
koriente. 


híkulonan a pega kan- 
dela. Brantwer a paga e 
kandela. 
No tabatin herido. 


arUBa 

WILLEMSTAD- 
-Djaweps 29 di sèptèm- 
ber 2022 alrededor di 
06.12’or Sentral di 
Polis a risibí notifi- 
kashon ku den kurá di 
un kas na Kaya Strena 
tin un hòmber drumí 
den un plas di sanger i 
no ta reakshoná. 


Kaso di tiramentu ku morto 


A dirigí unidat polisial 
na e sitio i nan a topa ku 
un hòmber drumí abou ku 
diferente perforashon di 
bala na parti ariba di su 
kurpa. Tambe polis a haña 
i konfiská un kantidat di 
‘huls’ na e sitio i tabatin 
perforashon di bala den 
muraya di e kas. 


Dòkter di polis alred- 
edor di 07.20’or a kon- 
statá morto di e hòmber, 
Sidney Marten Merce- 
lina nasé na Kòrsou dia 
11 november 1994. Riba 
òrdu di fiskal di Ministe- 
rio Públiko a tuma e kur- 
pa sin bida den beslag pa 
mas investigashon. 


WILLEMSTAD 
– 
Riba 29 di sèptèmber úl- 
timo, Gobièrnu di Kòrsou 
a renobá un empeño pa 
logra e Metanan pa De- 
saroyo Duradero na mo- 
mentu ku a firma e asina 
yamá Multi – Country 
Sustainable Development 
Cooperation 
Framework 
(MSDCF) di Nashonnan 
Uní pa Karibe pa e añanan 
2022 te ku 2026. Kòrsou ta 
rekonfirmá su asosashon 
ku Nashonnan Uní pa me- 
dio di e kombenio di ko- 
perashon nobo akí. 
E kuadro akí ta forma un 
koperashon entre gobièr- 
nunan regional i Nashon- 
nan Uní pa e siguiente 5 
añanan pa e.o. guia e dife- 


Kòrsou a firma akuerdo di koperashon nobo 


rente esfuersonan pa yega 
na rekuperashon di e pan- 
demia di Covid-19 i tambe 
lo traha na desaroyo du- 
radero kaminda tur hende 
ta involukrá. 
Vise Promé Minister 
di Kòrsou, su Ekselensia 
sra. Ruthmilda Larmonie- 
Cecilia a uni ku e President 
Coordinator 
interino 
di 
Nashonan Uní pa Trinidad 
i Tobago, Aruba, Kòrsou 
i St. Maarten, sr. Dennis 
Zulu, pa un seremonia di 
firmamentu den Fort Am- 
sterdam, Willemstad. 
Vise Promé Minister 
Larmonie-Cecilia ta rei- 
terá: “e MSDCF a ser de- 
saroyá ku i dor di e islanan, 
di forma ku e ta reflehá e 


retonan di e área di Karibe 
i pues tambe Kòrsou. Ta 
importante pa traha huntu 
na e retonan akí, no sola- 
mente ku Nashonnan Uní 
pero tambe ku islanan bisi- 
ña, i uso di e kuadro akí lo 
fasilitá e proseso i tambe e 
interkambio di práktikanan 
rekomendá. 
Sr. Zulu a konfirmá e 
sosten di Nashonnan Uní 
na Kòrsou den su esfuerso 
pa yega na un desaroyo ho- 
nesto i hustu. 
“E kuadro nobo di ko- 
perashon akí ta perkurá ku 
Nashonnan Uní i Kòrsou, 


meskos ku resto di Ka- 
ribe, lo keda traha huntu 
pa yega na solushonnan 
pa e retonan relashoná ku 
desaroyo ku nos ta haña 
nos konfrontá kuné tantu 
regional komo nashonal”, 
segun sr. Zulu. “E MSDCF 
ta un plataforma sólido pa 
por kontinuá ku e asosahon 
pa e 5 añanan benidero.” 
Sr. Zulu a elogiá Gobièr- 
nu di Kòrsou pa e kontri- 
bushon integral na momen- 
to di konsipiá e kuadro di 
koperashon i a para ketu na 
e entusiasmo ku tin serka e 
tim regional di Nashonnan 


Uní pa keda traha huntu. 
E MSDCF ta figa 4 prio- 
ridat pa por logra un desa- 
royo duradero den e regio; 
mas sosten pa e agènda 
pa resistensia ekonómiko, 
esfuersonan intensivá pa 
garantisá derechonan hu- 
mano pa tur hende, un 
kompromiso fuerte pa me- 
horá e redukshon inklusivo 
di riesgonan di desaster i 
tambe adaptashon na kam- 
bionan klimatológiko i in- 
tensivá e sosten pa perkurá 
ku e komunidatnan Kari- 
bense ta keda komunidat- 
nan pasífiko i hustu. 


W I L L E M S TA D - - 
Resientemente Promé 
Minister sr. Pisas tabata 
na New York unda el a 


Promé Minister Pisas na New York 
a reuní ku vários lider 


reuní ku lider i represen- 
tante nan di diferente pais. 
E tabatin entre otro kom- 
bersashon tambe entre e 4 


Promé Minister den Re- 
ino, reunion ku e Sekreta- 
rio General di Nashonnan 
Uní sr. António Guterres, i 
reunion ku e Sekretario at- 
hunto pa ku Asuntunan di 
Karibe i Haiti sra. Barbara 


Feinstein. 
Banda di e person- 
anan aki, sr Pisas a hiba 
kombersashon tambe ku 
e Minister di Asuntunan 
Eksterior i Caricom di 
Trinidad & Tobago dr. 


Amery Browne. 
Por último Promé Mi- 
nister sr. Pisas ku orguyo a 
presentá e instrumentonan 
di ratifikashon di Reino pa 
Kòrsou pa dos tratado im- 
portante. 

KRALENDIJK--E 
ekipo di sòttbòl veterano 
60+ preparando pa biaha 
pa Aruba pa kompromiso- 
Bonaire Stars 60+ a batisá unifòrm 
nan di e torneo Dutch Ca- 
ribbean Master ku ta tuma 
lugá e fin di siman aki na 
Aruba, djárason último 


8'or anochi na Oubaas na 
Playa Pabou, a batisá otro 
sèt di unifòrm nobo spesi- 
almente pa e torneo e fin 
di siman aki aya na Aruba. 
Na e okashon aki tabata 
presente e miembronan di 
Bonaire Stars 60+, pero 
tambe e hefe di Indebon 
ku ta sr. Terrence De Jongh 
ku tambe a yuda pa realisá 


e biahe aki pa pais ruman 
Aruba. 
Promé ku e boutismo 
tabatin palabranan di sra. 
Lenny Janga, fundadó di 
Bonaire Stars huntu ku 
Luli i Libier kendenan ta 
na kabes di e tim. 
E anochi aki tambe e 
hungadónan a risibí nan 
unifòrm nobo ku kua nan 


lo biaha kuné awe djabièr- 
nè 30 sèptèmber den ora- 
nan di mainta pa Aruba. 
E delegashon lo regresá 
kas djaluna otro siman. 
Éksito na e ekipo aki di 
Bonaire Stars den e torneo 
aya na Aruba. 
Riba potrèt momentu 
ku a batisá e unifòrm nobo. 


KRALENDIJK--In- 
debon ku ta e instituto di 
deporte di gobièrnu di Bo- 
neiru, huntu ku SV Athene 
Bonaire, ta organisá klíni- 
ka di atletismo dia 6 di 
òktober 2022 den Stadion 
Pablo James Kroon (stadi- 
on di Playa), pa deportista 
na Boneiru. 
Esaki lo tuma lugá e fe- 
cha menshoná di 18:00 pa 
19:00, klínika bou di guia 
di dos tòp atleta for di Hu- 


KRALENDIJK- 
-Awe djasabra 1 di 
֩òktober 2022 manera 
ya nos a trese na publi- 
sidat, ta kuminsá e tor- 
neo di beisbòl di e tim 
di beisbòl di nos futu- 


Ku dos tòp atleta 
Klínika atletismo 6 òktober 2022 


landa. 
Ta trata di e tòp atle- 
tanan Terrence Agard ku 
a logra medaya di plata a 
Tokyo 2020 pa 4X400mtr 
relay, tambe Lieke Klaver 
ku a logra medaya di plata 
tambe den WK (USA) na 
2022 (4x400mtr mix re- 
lay). 
E dos tòp atletanan aki 
pues lo duna klínika na nos 
atletanan otro siman aki na 
Boneiru, pa ta mas eksakto 


dia 6 di òktober 2022 di 
18:00 – 19:00 den Stadion 
di Playa. 
E dos tòp atletanan aki 
ta bon amigu di nos atleta 
Dejean Francees, di kua 
su tata Gianny Francees a 
trese e atletanan aki Bo- 
neiru i Indebon huntu ku 
SV Athene ta kaba ku toke 
final akinan pa ku desaro- 
yonan aki na Boneiru. Riba 
potrèt e top atletanan Ter- 
rence Agard i Lieke Klaver. 


Awe ta kuminsá torneo beisbòl di Stars 


ronan ku ta Stars ku ta 
bou di maneho di Arys 
Ventura. 
E torneo aki pa nos 
muchanan, nos futuro- 
nan ku ta kuminsá awe, 
ta tuma lugá Dudy Jo- 


sephia Ballpark antes 
Ama’s Ballpark na Tera 
Kòrá, pegá ku Jossy 
Boekhoudt Ballpark. 
Informashonnan ku 
nos a risibí ta mustra ku 
tur kos ta kla, tur e pre- 


parashonnan pa e tor- 
neo, e ekiponan den e 
torneo tambe ta kla pre- 
pará pa ranka sali ku e 
torneo aki di beisbòl di 
nos futuronan awe dja- 
sabra 1 òktober 2022. 


Nos ta despues e tim- 
nan den e torneo, nos 
futuronan den e torneo, 
tambe e organisadónan 
tur pero tur klase di ék- 
sito ku e torneo. 

K R A L E N D I J K - 
-Ayera mainta e dele- 
gashon di e tim di sòftbòl 
veterano 60+ ku ta Bonaire 
Stars, a biaha pa pais ru- 
man Aruba pa e torneo di 
sòftbòl Dutch Caribbean 
Master, di kua aye mes Bo- 
naire Stars tabatin su pro- 
mé partido di e torneo aki. 
Di akuero ku infor- 
mashonnan ku nos tin, por 
bisa ku Bonaire Stars 60+ 
ta bon prepará pa e kom- 
promisonan di e torneo aya 
na Aruba. 
Bonaire Stars a yega di 
partisipá tambe den torneo 
na Kòrsou ku éksito i awó 
ta bai pa e torneo na Aruba 


KRALENDIJK--E tim 
di biliart bola-8 di Kaya 
Nikiboko Sùit ku ta Mas- 
tertouch, djaweps último 
den kontinuashon di kam- 
pionato 2022 di biliart di 
nos isla, kampionato or- 
ganisá pa FeBiBo ku ta e 
federashon di biliart di nos 
isla, a gana di e ekipo Ri- 
cochet ku skor di 5-2. 
E partido a tuma lugá 
den oranan di anochi den 
sala di biliart di Kompleho 
Deportivo Jorge Nicolaas 
na Kaya Amsterdam. 
Tabata un partido ku 
den su parti inisial, a ran- 
ka sali pareu despues ku 
Ricochet a pika dilanti 
1-0, pero ku despues Mas- 


KRALENDIJK--E 
partido di futbòl bálido 
pa plei-òf Buèlta Seis 
kampionato futbòl 2022 
di nos isla ku djárason 
último a keda posponé 
debí na mal estado di 
Stadion Antonio Treni- 
dad debí na mal tempu 
ku yobida fuerte, ta tuma 
lugá mañan djadumingu 
2 di òktober 2022 pa 7'or 


Bonaire Stars 60+ a biaha ayera pa Aruba 


pa laga sera konosí tambe 
ku nan aya na Aruba. 
Bonaire Stars sigur a 
prepará nan mes bon pa e 
torneo. 
Nan ta bon prepará, loke 
ta duna nan e konfiansa 
tambe den nan mes den e 
torneo. 
Nos ta deseá nan tur 
pero tur klase di éksito den 
e torneo aya na Aruba, den 
e torneo Dutch Caribbean 
Master. 
Nos lo sigui e infor- 
mashonnan di e torneo aya 
na Aruba pa ta bon informá 
kon e weganan di Bonaire 
Stars lo bai aya na Aruba. 
Éksito. 


Uruguay vs Vespo 
djadumingu 


anochi den Stadion Anto- 
nio Trenidad na Rincon. 
E partido aki ku ta e 
último partido di e buèlta 
aki, ta primintí di bira otro 
tremendo partido di e plei- 
òf, ku dos ekipo buskando 
e tres puntonan di e par- 
tido i klasifikashon. E par- 
tido ta programá pa tuma 
lugá mañan djadumingu 
7'or anochi i ta spera ku 


yobidanan e dianan aki 
lo duna chèns pa e par- 
tido por tuma lugá. Ta 
trata sigur di un tremen- 
do partido ku abo faná- 
tiko di e deporte Rei i di 
e ekiponan aki, no por 
pèrdè, ya ku e ekiponan 
ta bon prepará buskando 
e viktoria i 3 puntonan 
foi dje partido. Éksito na 
e ekiponan den e partido. 


Mastertouch 5-2 riba Ricochet 


tertouch a habri afó i gana 
partido 5-2. 
Sètnan di e partido. 
Mastertouch – Ricochet 
5-2. 
J. Albertus - E. Wijman 
1-2. 
N. Coffie – H. Valentijn 
2-0 ku un 7bola. 
J. Chatlein – C. Soliano 
2-0. 
E. Winklar – I. Martis 
0-2. 
Mx Abdul – R. Pourier 
2-0. 
Mv Abdul – D. Millan 
2-1 ku un 7bola. 
R. Pauletta – R. Martis 
2-0. 
Éksito na e ekiponan 
den e kampionato. 


arUBa 
arUBa 


ORANJESTAD -- Pa 
di dos sigui awasero toren- 
cial a tuma hopi hende di 
sorpresa sigur ora cu e de- 
partamento di meteo mes, 
no ta duna ningun adver- 
tencia di tempo. 
Diaranson caba awasero 
a sorprende formalmente 
ora cu den oranan di mer- 
dia, tempo a cera cu aki y 
aya strena cu lamper y pa 


Cambio di tempo cu hopi awasero 
ta sigui sorprende tur hende 
algun rato awasero a cay na 
abundancia. 
Djaweps merdia un bi- 
aha mas e situacion aki 
a ripiti su mes pero sola- 
mente den algun bario y 
por a compronde cu e situ- 
acion di tempo aki, lo dura 
te cu fin di siman. 
Adhunto por mira un 
situacion di tempo cu ha- 
bitantenan di Rooi Mas- 


ter a experencia diaranson 
ultimo ora cu e yobidanan 
a yega, caminda por mira 
claramente riba un di e 
fotonan con e nubianan ta 
yegando cerca pero na un 
nivel 
hopi abou pa un rato 
despues cubri parti grandi 
di e bario cu nubianan, algo 
cu ta ser experencia masha 
poco aki na Aruba. 


arUBa 

ORANJESTAD -- Dia- 
huebs mainta tabatin de- 
cisión den e caso penal 
contra e po9lisnan E.d.M y 
G.B., contra kendenan OM 
a trece varios acusacion. A 
papia aki di malversacion 
di un celular, violacion di 
informacionnan di trabou, 
y soborno. Esaki ta un 
caso cu a tuma luga na aña 
2018. E dos acusadonan 
e biaha aki a presenta bi- 
sti na civil y compaña pa 
nan abogadonan ,sr. Illes y 
mr. Arendsz Marchena. E 
prome parti cu Hues a trece 
dilanti ta cu e ta rechasa e 


Castigo condicional pa polisnan cu a viola ley 


peticion pa declaracion 
OM inadmisibel pa mo- 
tibo cu demasiado tempo a 
transcuri desde e sucedido. 
Hurisprudencia ta bisa cu 
por pasa e periodo cu ley 
ta stipula y den casonan 
asina, ta cuenta cu ne den e 
castigo impone. 
A prome acusacion cu 
nan a malversa e celular, a 
wordo proba. Esaki paso- 
bra tabata trata di un celular 
cu tabata den poder di Cu- 
erpo Policical. E no tabata 
un celular cu nan tabatin 
autorisacion pa uza. Loke 
cu nan a haci ta apodera di 


e aparato aki y riba dje no 
tabatin permiso pa esaki. 
Esaki tabata e celular cu a 
haci uzo di dje pa mantene 
contacto cu e señora Yuyu 
T., kende a busca contacto 
cu e acusado EdM. Via di e 
celular aki, investigacion ta 
mustra cu nan tabatin con- 
tacto 141 biaha cu otro sea 
via di yamada of mensahe. 
Y pa esaki no tabatin per- 
miso di ningun hefe halto. 
Si el a pidi pa un sim- 
card y data pa un luna 
largo. Pero e investigacion 
ta mustra cu e contacto ta- 
bata hopi mas largo cu un 
luna. E fi nal di cuenta ta cu 
e Polisnan aki no tabatin 
autorisacion pa haci uzo di 
e celular cu tabata den nan 
poder. A proba un coopera- 
cion entre e dos polisnan 
pa haci uzo di e celular y 
esaki ta motibo cu tur dos 
a wordo haya culpabel di 
malversa e celular. 
Pa loke ta e hecho cu a 


divulga cosnan interno na 
Yuyu T. (kende tabata so- 
spechoso den un otro caso) 
hues a haya cu no a keda 
proba cu GD tabata na al- 
tura di e mensahenan entre 
su colega y Yuyu pa cual 
a declar’e liber. Otro cos 
ta conta pa EdM. Den su 
caso a constata un cantidad 
di contacto den e periodo 
di 2018. Y eyden tin men- 
sahenan cu e polis ta con- 
testa preguntanan riba ken 
a wordo deteni, na unda, ki 
tipo di droga, etc. Ni si e 
informacionnan aki a apa- 
rece riba wevsitenan no ta 
nifi ca cu e polis su acto ta 
menos serio. E delito cu no 
a keda proba tabata esun 
di soborno. Niun caminda 
den e PV ta para cu tabata 
duna Yuyu informacion a 
cambio di informacion cu 
e ta duna bek. No a proba 
esaki, Hues a bisa. A bisa 
cu nan a abusa di nan posi- 
cion pasobra sin cu nan 


tabatin 
permiso 
tabatin 
contacto cu un civil y ta- 
bata busca informacion for 
di dje. Ademas a primintie 
cu no ta bay menciona su 
nomber siendo cu tur polis 
sa cu esaki no ta permiti. 
Tur loke cu papia mester 
wordo traha y poni den 
un procesverbaal cu den e 
caso aki no a tuma luga. 
Personanan cu kier keda 
anonimo mester haci uzo 
di tiplijn. Den e sentencia a 
tene cuenta cu e caso a tar- 
da pa bini dilanti, cu henter 
e investigacion tabatin im- 
pacto riba nan persona y 
famia, y cu den social me- 
dia tin hopi cos a sali cu no 
ta berdad. E castigo tabata 
diferente di loke fi scal a 
pidi, el a bira condicional. 
Esta 9 luna pa EdM y 6 
luna pa GD cu dos aña di 
prueba. 
Si fi scal no apela e caso 
aki, e decision aki lo no a- 
fecta nan carera. 


ORANJESTAD-- Di- 
asabra 24 di september 
a tuma luga Aruba Heart 
Foundation 
su 
prome 
“5KM Beach Boardwalk”. 
Asina nos a recorda cu 
September internacional- 
mente ta luna di curason. 
E grupo di participante 
a sali yen di animo di e 
beach area banda di Costa 


Aruba Heart Foundation 
Prome ‘5 KM Beach Boardwalk’ 
hopi exitoso 
Linda te Embassy Suites y 
a regresa fi nal. 
Pa solamente Fls. 10.00 
tur a pasa registra y haya 
nan “pedometer” pa regi- 
stra nan distancia of calo- 
ria. Na fi nal, fuera di appel 
cu patia pa tur partici- 
pante, tabatin tambe hopi 
premio y tur hende a bay 
cas masha contento. 


Un biaha mas nos kier 
gradici, Benu, Fantastic 
Gardens, Compra, Sub- 
way y Sr. Koolman pa 
nan contribucion! Tambe 
na tur cu a participa na e 
caminata aki. 
Esaki ta locual ta duna 
e Directiva mas animo pa 
sigui traha pa Aruba Heart 
Foundation. 

Ku tin dokumentalnan e.o di desaster 
natural, kuranderia i san wan i san pedu. 
Tin historia di barionan di Boneiru 
Ta splika nifikashon di bandera di 
Boneiru riba e wèpsait 
Fuhikubo den koperashon ku UNESCO 
a hasi e wèpsait posibel. 


Bo tabata 
sa ku... 


E wèpsait www.patrimoniokulturalintangibelboneiru.com 
ta kontené hopi informashon balioso di nos isla. 


1 kòpi di manteka 
3 kòpi hariña di pan 
½ kòpi suku pa blancha bolo 
½ telep di salu 
2 dòl di webu 
½ telep di vania 


Kuki di 
manteka 


Fòrnu: 350 grado 
Ora: 15 -20 min. 
Kantidat: 36 kuki 


Dicho i proverbio 


Hinka hende den 
barika di otro 


Belá bo ta! 


Keda paga bela 


Aparensia sa gaña 
hende 


Plama tur hende 
na bandera 


E ta bende bo, 
kumpra bo. 


Pone malu entre dos 
persona 


Ta kèns bo ta!? 


E último persona pa bai kas 


Realidat sa ta otro di loke e 
ta parse 


Zundra un hende 


Bisá di un hende ku semper 
tin kontesta klá 

KRALENDIJK -- Ku- 
nuku Boys, un agrupashon 
musikal ku ta toka i kanta 
kantikanan 
krioyo, 
re- 
sientemente a risibí tres 
unifòrm nobo. 
E grupo tin un tempo- 


rada no aktivo, debí na e 
pandemia di Covid-19. 
Nan ta aktivo manera 
ta bisa, treinen a kuminsá i 
mas ainda unifòrm nobo a 
yega. 
E kabesante di e grupo 


ta masha kontentu, un per- 
sona konosí na Boneiru, 
Junny van Arneman. E ta 
yama danki na tres spònser, 
ku a kere den e proyekto di 
Kunuku Boys. Ta trata di 
Karel’s Beach Bar, BWM i 


Silvin Lomp. 
Danki tambe pa Nadia 
Tromp i Arthur Sealy, es- 
nan ku a atendé ku e parti di 
spònser pa Kunuku Boys. 
Pronto por mira Kunuku 
Boys tokando deleitá e bon 


músika krioyo, bou di guia 
di Junny van Arneman. 
Pa presentashon di e 
grupo, por tuma kontakto 
ku un di e integrantenan di 
Kunuku Boys. 


Kunuku Boys tin unifòrm nobo 


